Derek Prince'i Teenistus
Surved, katsumused ja väljakutsed
Osa 3/3
Issand otsib pigem ustavust kui edukust.
Mõlemaid talenti hästi hoidnud sulaseid tasustati
meelevallaga Kristuse riigis.
Teisisõnu, see, kuidas me selles elus teenime,
määrab meie positsiooni Jumala riigis kogu igavikuks.
Vaatame õppetundi kolmandast, mitteustavast sulasest.
Kõigepealt ta tegutses hirmu ajendil.
Hirm ei ole õige motiiv Issanda teenimiseks.
Armastus on motiiviks.
Jeesus ütles Johannese 14:23: "Kui keegi armastab mind,
küll ta peab minu sõna.."
Ära lase hirmul end motiveerida. Las Kristuse armastus,
nagu Paulus ütleb: las Kristuse armastus sunnib meid.
See on ainus viljakandev teenimise motivatsioon.
Teine õppetund on väga oluline kõigile kristlastele:
laiskus on pahe.
"Sa halb ja laisk sulane!"
Meil on kõigil teatud religioosne väärtustekogum,
mis pole alati realistlik.
Enamus kogudusi ei aktsepteeri purju joomist,
seda ka õigusega.
Kuid paljud kogudused aktsepteerivad laiskust.
Usun tegelikult, et Jumal mõistab laiskust tõsisemalt hukka
kui purju joomist.
Meie kogudustes on inimesed, kes ei tee eriti midagi Jumala heaks.
Nad ei viitsi Piiblit lugeda,
nad ei viitsi palvetada ega tänavakoosolekule minna.
Nad lihtsalt istuvad oma pingis, on kõigi vastu kenad,
ei tee kellelegi liiga, panevad raha korjanduskarpi.
Me ei arva, et nad on patused.
Kuid Jeesus arvab. Ta ütleb: laiskus on pahe.
Jeesus ütles: siis oleksid pidanud mu raha andma pankurite kätte,
nii oleksin saanud vahekasu.
See näitab mulle, et ei ole alati vale kasu saada.
Jeesus ütleb, et oleksid pidanud saama.
Arvan, et Vana Testamendi seadused liigkasuvõtmise vastu olid need,
kui laenasid ise, andsid või laenasid välja kaasjuudile.
Siis oleks õel temalt selle laenu peale intressi küsida,
kui tal on puudus.
Kui aga laenad kellelegi, kel on äri ja
kes selle pealt kasumit teenib, siis kuulub sulle õigusega
osa tema kasumist. Mõistan seda nii.
Sest Jeesus eeldas, et see sulane,
kui ta midagi muud teha ei saanud, oleks selle raha panka pannud -
avanud hoiuarve.
Mida see meie jaoks tähendab. Pakun välja järgmise:
raha pankapanemine tähendab öelda endale:
mul pole endal suurt teenimistööd, kuid mul on see üks talent -
investeerin selle kellegi teise teenimistöösse.
Kellegi, kelle teenistus on järjepidev,
mis kannab vilja Jumala riigis, annan talle või neile oma panuse.
Ma investeerin neisse, teen end neile kättesaadavaks,
teenin neid, kui vaja, sulen ümbrikke.
Tänapäeval me ei kasuta ümbrikke väga, kuid siiski.
Annan end selle teenimistöö käsutusse ja siis,
kui Issand tuleb, saab Ta oma osa koos intressiga.
Kuid lihtsalt istuda tegevuseta ja öelda: mul on vaid üks talent,
ma ei saa eriti midagi teha.
See on psühholoogiliselt just nii - ühe talendiga inimene ebaõnnestus.
Mees, kel oli 5 talenti, oli elevil, ta teadis, et teeb midagi ära.
See, kel oli 2 talenti, oli elevil.
Mees, kel oli 1 talent, ütles: ma ei saa eriti midagi teha,
ma ei tee siis midagi.
See on kohutavalt ohtlik suhtumine.
Järgmine tõsiasi: mitte kasutada tähendab kaotada.
Vaimulikud annid annab Jumal tingimusteta,
Ta ei nõua neid iialgi tagasi.
Kui sa aga ei kasuta neid, siis kaotad need.
Jumal andis mulle 1970ndate algul ühe anni.
Mõned teist teavad seda.
Usk inimeste jaoks, kelle jalad on eripikkused.
Arvan, et olen näinud tuhandeid, kelle jalad said ühepikkusteks.
Mõned mu head sõbrad ütlesid: sõber, sul on hea maine
piibliõpetlasena, ära riku seda inimeste jalgade pikendamisega.
Mõtlesin, et võib-olla see on hea nõuanne.
Palvetasin selle pärast, kuid Issand ütles mulle nii:
olen andnud sulle anni, võid teha kahte asja:
võid seda kasutada ja saada enam või mitte kasutada ja selle kaotada.
Ütlesin: Issand, ma valin esimese.
See on lihtsalt näide. Kasutan seda andi harva praegu,
see on siiski olemas, kuid teised asjad on enam esile tulnud.
Kuid igalühel teist on mingit sorti and.
Kui te seda ei kasuta, siis kaotate selle.
Kui kasutate, saate juurde. Valik on sinu.
Pange tähele, selle mitteustava sulase väljaheitmine oli lõplik.
Ta tõugati kaugele pimedusse - see pole ei maa ega taevas
ega ka põrgu, see on teine koht, kuid praegu sellel ei peatu.
Seal, kuhu ta läks, oli ulgumine ja hammaste kiristamine.
Seda juba vaatasime.
Vaatame edasi paralleelset tähendamissõna Luuka 19 -
tähendamissõna sulastele antud rahast.
Siin on mõned erinevused: Luuka 19 sai iga sulane ühe naela,
kusjuures eelmises loos sai igaüks vastavalt oma võimetele.
Jeesus teadis, kui palju Ta võib igaühe kätte usaldada.
Üks sai lõpuks kümme naela, ta saavutas kümnekordse kasu.
Issand ütles: tubli, sa hea ja ustav sulane!
Olgu sul meelevald kümne linna üle!
Teine sai viis naela juurde ja Issand ütles:
olgu sul meelevald viie linna üle, kuid Ta ei öelnud:
tubli, sa hea ja ustav sulane!
Ta polnud samal tasemel sellega, kes sai kümme juurde.
Ja üks, nagu eelmiseski loos, ei teeninud midagi juurde.
Teda kutsuti halvaks sulaseks ja temalt võeti ta üks nael.
Loeme viimase salmi Luuka 19, tahan seda lugeda,
muidu te ei usuks, et see seal kirjas on.
Luuka 19:27. Mäletate, selle linna kodanikud olid öelnud:
me ei taha, et sa meie üle valitsed, ära tule tagasi!
Issand ei unustanud seda.
Selle loo lõpus ütles Jeesus: "Aga need mu vaenlased,
kes ei tahtnud, et ma nende üle kuningas oleksin,
tooge siia ja lööge nad maha minu ees!"
Tahan ise korraldada nende hukkamise.
Kas see läheb kokku sinu pildiga Jeesusest?
Oleme kõik kuulnud: õrn Jeesus, alandlik ja tasane..
See on tõde, kuid mitte kogu tõde.
Ta on Jumala poolt seatud Kohtumõistja.
Vaatame seda hiljem veel, kui julgete sellega tegeleda.
Seda, kes ei saanud teises loos midagi, kutsuti halvaks,
ta nael võeti temalt ära ja aeti igaveseks Issanda ligiolust välja.
Vaatame neljandat kategooriat, Matteuse 25,
kus on lammastest ja sikkudest rahvad.
Alustame salmist 31: "Aga kui Inimese Poeg tuleb oma kirkuses ja
kõik inglid temaga, siis (nr 11) ta istub oma kirkuse troonile
ja ta ette kogutakse kõik rahvad ja ta eraldab nad üksteisest,
otsekui karjane eraldab lambad sikkudest.
Ja ta seab lambad oma paremale käele, sikud aga vasakule käele.
"Siis ütleb kuningas oma paremal käel olijatele (siis nr 14):
"Tulge siia, minu Isa õnnistatud, pärige kuningriik,
mis teile on valmistatud maailma rajamisest peale!
Sest mul oli nälg ja te andsite mulle süüa,
mul oli janu ja te andsite mulle juua,
ma olin kodutu ja te võtsite mu vastu,
ma olin alasti ja te riietasite mind,
ma olin haige ja te tulite mind vaatama,
ma olin vangis ja te tulite mu juurde."
Siis (nr 15) vastavad õiged talle: "Issand, millal me nägime sind
näljasena ja toitsime sind, või janusena ja jootsime sind?
Millal me nägime sind kodutuna ja võtsime su vastu,
või alasti ja riietasime sind?
Millal me nägime sind haigena või vangis ja tulime su juurde?"
Ja kuningas vastab neile: "Tõesti, ma ütlen teile,
mida te iganes olete teinud kellele tahes mu kõige pisematest vendadest,
seda te olete teinud mulle."
Siis (nr 16) ta ütleb ka vasakul käel olijatele:
"Minge ära minu juurest, te äraneetud,
igavesse tulle, mis on valmistatud kuradile ja tema inglitele!"
Ühed karmimad sõnad, mis Jeesus eales ütles.
"Sest mul oli nälg ja te ei andnud mulle süüa,
mul oli janu ja te ei andnud mulle juua,
ma olin kodutu ja te ei võtnud mind vastu,
ma olin alasti ja te ei riietanud mind,
ma olin haige ja vangis ja te ei tulnud mind vaatama."
Siis (nr 17) vastavad ka need: "Issand, millal me nägime sind
näljasena või janusena või kodutuna või alasti või haigena või vangis
ja ei ole sind teeninud?"
Siis ta vastab neile: "Tõesti, ma ütlen teile,
mida te iganes olete jätnud tegemata kellele tahes mu kõige pisematest
vendadest, seda te olete jätnud tegemata minulegi."
Ja need lähevad igavesse karistusse, õiged aga igavesse ellu."
Et seda mõista, on oluline näha, et see on järg Joeli raamatust,
Joel 4 - see annab meile tausta.
Joel 4:1-2 Issand ütleb: "Jah, vaata, neil päevil ja sel ajal,
kui ma pööran Juuda ja Jeruusalemma vangipõlve.."
Pane tähele, see viitab ettepoole päevadele, milles praegu elame,
kui Issand toob Juudi vangistatud tagasi kogu maailmast.
Enam kui 100 maalt on juute viimase 50-60 aasta jooksul
tagasi pöördunud.
Olin ühes keeletunnis Heebrea Ülikoolis ja avastasin,
et ainuüksi minu klassis oli inimesi 30 erinevalt maalt.
See on vapustav, inimmõistus suudab seda kõike vaevu haarata.
Selline on see aeg ja olukord, see viitab
juutide tagasipöördumisele Iisraelimaale.
Siis ütleb Issand salmis 2: "..kogun ma kõik paganad.."
Sõna mittejuutidele, "goiim" nagu juudid neid kutsuvad.
"..viin nad alla Joosafati orgu." Joosafat s.o "Issand mõistab kohut".
"..seal käin ma nendega kohut oma rahva ja oma pärisosa,
Iisraeli pärast, sellepärast et nad on ta pillutanud paganate sekka
ja on jaotanud minu maa."
Siin räägitakse kohtumõistmisest rahvaste üle praeguse ajastu lõpul.
Jumal ütleb: ma mõistan nende üle kohut vastavalt sellele,
kuidas nad juute ja Iisraeli kohtlesid.
Väga oluline teada.
Ta ütleb: nad on jaotanud minu maa.
Pea meeles, see on esmajärgus Jumala maa,
teiseks kuulub see juutidele, kuna Jumal andis selle neile
igavese lepingu läbi, igaveseks omandiks.
Pole oluline, kes seal elab, omandiõigus pole muutunud.
See kuulub Jumalale ja juutidele.
Jumal ei taasta neid, kuna nad selle ära teenininud on,
mainin selle ära. Ta ütleb väga selgelt:
see pole mitte teie pärast, vaid minu püha nime pärast,
niimoodi ütleb Jumal.
Pane tähele, teine süüdistus rahvaste vastu on see,
et nad on laiali jaotanud Tema maa.
Teate, mis on jaotamine kaasaaegses poliitilises kõnepruugis?
Eraldamine. Nad on eraldanud minu maa.
Umbes 1920. aastal määras Rahvasteliit Suurbritanniale
mandaadi Iisraeli jaoks - mõlemad Jordani jõe kaldad.
Mandaadi tingimuseks oli luua rahvuslik kodumaa Juudi rahvale.
1922. aastal andis Winston Churchill ühe näpuliigutusega ära
76% sellest maast araabia riigile, tolleaegsele Transjordaaniale,
praeguse nimega Jordaania.
Sel territooriumil ei tohi ükski juut elada.
Seega maa jaotati kaheks: 76% ja 24%.
1947. aastal korraldas ÜRO, Rahvasteliidu järelorganisatsioon
toimingu, millega jaotati ülejäänud maa.
Seega 24 protsendist sai Iisrael umbes 10% ja 14% läks araablastele.
Milles nad süüdi on?
Jumala maa jaotamises ja
need rahvad peavad selle kohta vastust andma.
Olen sünni poolest britt ja elasin Iisraelis, kui see jaotus toimus ja
Iisraeliriik sündis. Olen nende asjade tunnistaja.
Võin öelda, et peale avaliku sõjategevuse tegi Briti valitsus
kõik oma võimuses, et Iisraeli riigi sünd ära hoida.
Teate, mis juhtus?
Iisraeliriik sündis ja Briti impeerium varises kokku.
Ilma ühtegi suuremat sõda kaotamata. Ainsad, kellele nad kaotasid,
olid kolonistid Ameerikas, ainus suurem sõda.
Nende impeerium laostus. Miks?
Kuna nad tegid pattu Iisraeli ja nende maa vastu.
See näitab, et Jumal võtab seda tõsiselt.
Vaatame uuesti seda tähendamissõna Matteuse 25:
Jeesus istub oma kohtujärjel - oma troonil kui Kuningas maa peal.
Siiani on Ta jaganud oma Isa trooni, nüüd on Tal oma troon maa peal,
Ta autroon, kuninglik troon ja sel troonil mõistab Ta kohut
kõigi rahvaste üle, kes Ta ees on - mittejuutide üle.
Juute Ta ei kogu, selgitan seda kohe varsti.
On vaid üks alus, ainult üks alus -
kuidas nad kohtlesid Jeesuse vendi.
Iiobi kontekstis on täiesti kindel, et see tähendab Juudi rahvast.
Ilmutuse 4-5 oli Johannesel nägemus rullraamatust, mis pidi avatama ja
keegi ei suutnud seda avada ning ta nuttis.
Üks vanematest ütles: ära nuta,
lõvi Juuda soost võib selle avada.
Johannes vaatas ringi ja arvas, et näeb lõvi.
Kuid mida ta nägi?
Talle, kes oli tapetud.
Selles ongi vägi -
elus, mis on antud üle Jumala kätte.
Ja Jeesuse tiitel igavikus on Lõvi Juuda soost.
Juuda on nimi, millest tuleneb sõna "juut".
Heebrea keeles on Juuda "yehuda" ja juut "yehudi",
vaid silbi võrra erinev.
Ärge unustage, Jeesus ei saanud juudiks vaid 33,5 aastaks.
Ta on end igavesti Juudi rahvaga samastanud,
see on Tema tiitel: Lõvi Juuda soost.
Sulle ei pruugi see meeldida, kuid sa ei saa seda muuta.
Jumal ei küsinud sinu arvamust, minu oma ka mitte.
Olen õppinud, et kindlam on nõustuda Jumalaga.
Kui näed antisemitismi kasvamas üle maailma,
ja sugugi mitte kõige vähem Ameerikas,
siis peame väga hoolikalt enda suhtumist tähele panema,
sest meie üle mõistetakse kohut.
Sellest pildist on selgelt näha, kus juudid on riieteta, toiduta,
elupaigata, vangis, haiged - et tuleb üks tohutu ülemaailmne
antisemitismi puhang.
Seda on juba praegu tunda.
Jumal laseb sel juhtuda.
David Pawson, kes on mu sõber, ütles kunagi:
kui juudid hakkavad end mis tahes mittejuudist rahva seas sisse seadma,
lubab Jumal alati antisemitismil tõusta.
Sest see pole nende kodu.
Jumal ütles Hesekieli 37: mu rahvas,
olete kui kuivanud luud, mis on orgu laiali visatud.
Kuid avan teie hauad ja toon teid haudadest välja ja
toon teid teie omale maale.
Räägin mõnedele Juudi usklikele siin,
mul on siin palju sõpru:
see on imetore, et usute Jeesust - tulite hauast välja,
kuid te pole surnuaiast välja läinud.
On vaid üks koht, kus juudid on määratud elama,
see on Iisraelimaal.
Meil on üks hea sõber, ma ta nime ei maini.
Kõik juutidest usklikud, keda iial kohanud olen,
on tulnud eranditult okultismi läbi.
Seal ta oli - juut Iisraelis, hipi, juuksed vööni ja
ta üritas alustada kibutsit mahepõllupidamiseks.
Juudi valitsus ütles: sobib, kui leiad veel 10 inimest,
kuid ta ei leidnud neid.
Ta oli täiesti pettunud Iisraelis.
Läks tagasi USAsse, kus oli sündinud, abiellus ilusa naisega ja
sai päästetud, täiesti päästetud usu läbi Jeesusesse.
Jumal ütles talle ühel päeval: sa oled juut,
see pole sinu kodu.
Sellest hetkest ta teadis, et peab tagasi kolima.
See on tõsilugu - kui oled juut, siis see pole sinu kodu.
Sa võid siin mõnusalt aega veeta, tunda rõõmu mugavusest ja luksusest,
kuid ma kahtlen, kas suudad neid väga kaua nautida.
Ma arvan, et muutus on tulekul.
Ma ei ütle kellelegi, mis nad tegema peavad.
Kuid arvan, et peaksid tõsiselt mõtisklema selle loo tähenduse üle.
Mis siis juhtus? Kuula, mis juhtus sikkudest rahvastega,
kes ei näidanud halastust.
Siin ei öelda, et nad juute taga kiusasid,
nad lihtsalt ei näidanud halastust.
Matteuse 25:41 "Siis ta ütleb ka vasakul käel olijatele:
"Minge ära minu juurest, te äraneetud, igavesse tulle,
mis on valmistatud kuradile ja tema inglitele!"
Ma pole kuskilt iial lugenud hirmsamaid hukkamõistusõnu:
minge ära minu juurest, te äraneetud, igavesse tulle,
mis on valmistatud kuradile ja tema inglitele!
Pane tähele, tulejärv polnud kunagi mõeldud inimeste jaoks.
Me ei pea sinna minema.
Saatanal ja ta inglitel pole valikut.
Me läheme vaid siis, kui teeme vale valiku.
Teistele ütleb ta salmis 34:
"Tulge siia, minu Isa õnnistatud, pärige kuningriik,
mis teile on valmistatud maailma rajamisest peale!"
Otsustav küsimus oli, kes lasti kuningriiki sisse ja
kes jäeti välja.
See on Jeesuse kuningriik maa peal.
Rahvad, kes testi läbivad, kuid pole osa kogudusest,
saavad sisse sellesse kuningriiki maa peal.
Mul on just üheks asjaks veel aega.
Vaatame 1 Korintlastele 10:32 ütleb usklikele:
"Ärge olge komistuseks ei juutidele ega kreeklastele
ega Jumala kogudusele."
Seega inimkonnas on kolm kategooriat:
juudid, kreeklased s.o mittejuudid ja Jumala kogudus.
Paulus ütleb: ärge pahandage ühtki neist.
Kõik need grupid lähevad Jumala erineva kohtumõistmise alla,
lihtsalt tahan selle välja tuua.
Kõigepealt jagan üht põhimõtet teiega
nii Jumala õnnistuse kui kohtumõistmise kohta:
Jumal õnnistab juute otse,
mittejuute õnnistab juutide läbi.
Kõik meie, mittejuudid, võlgneme iga vaimuliku õnnistuse juutidele.
Kohut mõistab Jumal aga mittejuutide üle otse,
kuid juutide üle mõistab kohut mittejuutide läbi.
See on näha läbi kogu Vana Testamendi.
Pead selle kohtumõistmise põhimõttega harjuma:
Jumal õnnistab juute otse, mittejuute läbi juutide.
Jumal mõistab mittejuutide üle kohut otse,
juutide üle mõistab kohut mittejuutide läbi.
Kõigi kolme kategooria jaoks on olemas eraldi kohtujärg.
Koguduse üle mõistetakse kohut Kristuse kohtujärje ees,
2 Korintlastele 5:10, Roomlastele 14:10.
Sõna "kohtujärg" on kreeka keeles "bema".
See on iste, millel Rooma ametnik oma alluvate üle kohut mõistab.
See oli iste, millel Pilaatus istus, kui ta Jeesuse üle kohut mõistis.
Kogudusel on oma kohtumõistmine, millest räägin mõnel teisel korral,
ja see toimub Kristuse kohtujärje ees.
Juutide üle toimub kohtumõistmine suure viletsuse ajal.
Suur viletsus on kohtumõistmisajaks Juudi rahva jaoks.
Annan ühe kirjakoha paljudest: Hesekiel 20.
See on suunatud otse Iisraelile, Hesekiel 20:32:
"Ja see, mis teile on meelde tulnud, ei sünni iialgi,
see, mis te ütlete: "Olgem paganate sarnased,
muude maade suguvõsade sarnased, teenides puud ja kivi!"
Nad räägivad praegu just täpselt nii,
see on täpselt Iisraeli praeguse valitsuse eesmärk -
kaotada ära erinevus juutide ja teiste rahvaste vahel.
See ei lähe iialgi läbi, Jumal ütleb: see ei sünni iialgi,
seda pole võimalik teha.
"Nii tõesti kui ma elan, ütleb Issand Jumal,
tahan ma teid (juute) tõepoolest valitseda vägeva käe ja
väljasirutatud käsivarrega ning väljavalatud tulise vihaga.
"Ja ma toon teid ära rahvaste seast ja kogun teid maadest,
kuhu teid on pillutatud, vägeva käe ja väljasirutatud käsivarrega
ning tulise vihaga.
Ja ma viin teid rahvaste kõrbe ning käin seal teiega kohut
pale palge vastu.
Nii nagu ma käisin kohut teie vanematega Egiptuse kõrbes,
nõnda ma käin kohut teiega, ütleb Issand Jumal.
Ma lasen teid läbi käia vitsa alt ja viin teid lepingusidemesse."
Vitsa alt läbikäimine kirjeldab, kuidas karjane oma lambaid
aeda tagasi loendas.
Ta pani vitsa maha iga lamba ette,
kontrollis, kas see on tema oma ja lasi siis sisse.
Issand ütleb: ma kontrollin igaühte teist, kas sobite.
"Ma eraldan teie seast vastupanijad ja minu vastu ülesastujad:
ma toon nad välja maalt, kus nad asuvad,
aga Iisraeli maale nad ei tule; ja te saate tunda,
et mina olen Issand."
Issand ütleb: lasen teil välja tulla, kuid sisse te ei pääse.
Ta ütleb: lasen teid läbi käia vitsa alt, loen teid tagasi karja ja
viin teid lepingusidemesse.
Pea meeles, iga Jumala püsiv suhe ükskõik kellega
põhineb alati lepingul.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik